Зворник, 07.03.2024. године
РТВ БН укључење у понедељак, 11. марта 2024. године у 13.30 часова 
Укључење у програм градоначелник Бојан Ивановић 

Питања:
1. Колико новца се издваја ове године за студентске стипендије?
У буџету Града Зворника за стипендирање студената у 2024. години планирано је 200.000 КМ.  У зависности од категорије стипендија износи 1.000 КМ, 500 КМ и 300 КМ на годишњем нивоу.
2. Колико студената је обухваћено програмом стипендирања?
Према прелиминарним ранг листама студентска стипендија у школској 2023/24 години одобрена је за 220 студента, односно за све који су испуњавали услове конкурса.
3. Које су категорије?
01. Студенти са просјеком оцјена већим од 8.5
02. Студенти прве године носиоци Вукове дипломе
03. Студенти слабог материјалног стања
04. Студенти дјеца РВИ од I-IV категорије
05. Студенти са сметњама у развоју
06. Студенти из породица са троје и више дјеце
07. Студенти мастер студија са просјеком већим од 9.00
08. Студенти прве године Технолошког факултета
09. Стипендије по Одлуци градоначелника
Од укупног броја 119 стипендија је за студенте чији је просјек оцјена преко 8,50 и 14 бруцоша који су носиоци „Вукове дипломе“. 
Осам студената из категорије „Студенти са сметњама у развоју или студенти без оба родитеља“ добило је стипендију, као и свих 16 студената  мастер студија и просјеком вишим од 9. 
Сви бруцоши Технолошког факултета у Зворнику, њих 18, као и један студент из породица РВИ. 
Стипендије је добило и 15 студената из категорије „Троје и више дјеце“ и 19 из категорије студената слабог материјалног стања. 
Према Одлуци градоначелника биће стипендирано 10 студената из различитих категорија. 

4. Да ли су стипендије од прошле године исплаћене?
Све стипендије су исплаћене на вријеме, а студенти су имали довољно времена прије свега да провјере у коју категорију спадају и да на основу тога прикупе неопходну документациј.

